Parabâs

Parabâs (Litsea elliptica) iyâ arèya tombuwân sè tamaso' ka ḍâlem famili Lauraceae. È bhâsa laènna, tombuwân arèya èkoca' kèya medang prawas (Indonesia), trawas (Jhâbâ), bân gogisoro (Maluku).

Jhâjhârbâ'ân ropa 
Tèngghina bisa tombu ghân 45m, kajuna loros, bhuleddhâ rata-rata 75cm. Kajuna anḍi' ro'om sè laèn. Bârna kajuna acem-macem, bâḍâ sè sokklat bâk-bâk konèng ka sokklat.

Panyalambherrân 
Tombuwân arèya tombu è Malaysia, Sumatra, Jhâbâ, Kalimantan, Sulawesi, Maluku, bân Papua.

Paghuna'an 
Kajuna èghuna'aghi ghâbây bhângonan bân papan. Ḍâunna èghâbây tambhâ maag, ghresghes, bân sakè' cèṭak. Dhinèng maghârsarè è eddhi'na Ghunong Sigogor bân Ghunong Picis è Ponorogo, ḍâunna parabâs amanpa'ataghi ghâbây tambhâ ma'lè dhujân ngakan, dusdus, teleppo, bân malancar kalowarra aèng soso.

Sombher 

Bhângsa:Totombuwân
Bhângsa:Lauraceae